
MØTEBOK FOR AVDELINGSSTYRET VED HØGSKOLEN I OSLO, AVDELING FOR INGENIØRUTDANNING

År 2002, 2. desember kl. 15.45 på Radisson SAS Scandinavia Hotel ble det holdt avdelingsstyremøte for Høgskolen i Oslo, Avdeling for ingeniørutdanning.

Tilstede var:

Per Ø.Staff, møteleder

Mari Mehlen

Ragnhild Augustson

Mark Burgess 

Heidi Liavåg  

Ulf Uttersrud

Øystein Andersen

Hans Peter Olsen

Bente Haukland Næss

Elin Bruland

Olav Skjedsmo

Fra administrasjonen møtte:


Birger Emblem

Wenche M. Skaugvold (referent)

Lyder Olden

Morten Trippestad

Referat fra informasjons-/drøftingsmøte med tjenestemannsorganisasjonene 

26. november 2002 ble delt ut i møtet.

Det var ingen bemerkninger til sakslisten.

Saker som ble behandlet:

SAK 44/02
BUDSJETTET FOR 2003 – NOEN PRINSIPPER


Saksdokument datert 20. november 2002 (Jnr. 02/2717/lol).  

På møtet ble det i tillegg delt ut et saksdokument datert 29. november 2002 på bakgrunn av endringer i saksdokumentet til høgskolens styre 5. desember 2002. 


Avdelingsstyret gjorde enstemmig vedtak i samsvar med avdelingsdirektørens tilråding i saksdokument datert 29. november 2002:

”1.
Tildelingen (kr. 970.000) til kvalitetsreformen tildeles linjene etter søknad

  2.
Det settes av kr. 1.000.000 til strategimidler


3.     Det settes av kr. 500.000 til omstillingsmidler”

SAK 45/02
SØKNAD OM MIDLER TIL INVESTERINGER I UTSTYR


Saksdokument datert 20. november 2002 (Jnr. 01/3203/wms) vedlagt utkast til søknad til Økonomiseksjonen (vedlegg 1), referat fra drøftingsmøte med tjenestemannsorganisasjonene (vedlegg 2), notat av 24.10.02 fra Økonomiseksjonen (vedlegg 3) og søknadene om midler til investeringer i utstyr (vedlegg 4). 


Avdelingsstyret gjorde enstemmig innstilling i samsvar med avdelingsdirektørens tilråding:

”1.  Avdelingsstyret viser til vedtak i sak 40/02 i møtet 28. oktober 2002, der avdelingsstyret vedtok en økning av 60 nye studieplasser på IKT-studiet, under forutsetning av at avdelingen tilføres nok nye ressurser.

2. Med henvisning til punkt 1 i vedtaket prioriteres søknadene om midler til investeringer i utstyr slik:

I.   Investering i utstyr

1.  Innredning av Maskinhallen til datalab. 

 
       for IKT-studenter 




kr.1.319.000

      

2.   Utstyr til nettverkslaboratoriet – Data

kr.   200.000

      

3.   Servere, PC-nettet og UNIX - felles          
kr.   200.000

      

4.  Oppbygging av en ”Bygg multilab”                      kr.   350.000

5. Avansert dataprogram til ny studieretning på 

     Maskin                     




kr.     85.000

      

6.  Måleutstyr til studentprosjekt – Energi og miljø kr.   150.000

7. Oppgradering  av PC`er på Automatiseringslab 

     (Elektro) 






kr.     80.000

      

8.  Utstyr til miljølaboratoriet, Energi og miljø     
kr.   115.000

      

9.  Autoklav til Kjemi/Energi og miljø                      
kr.   208.000

     

10. Oppgradering av pumpesystemet til HPLC – 

      Kjemi  






kr.   140.000 

     

11. Oppgradering/Nyinnkjøp av matlab -Elektro     kr.     60.000

     

12. Ventilasjonsrigg, Energi og miljø                         kr.   110.000

    

13. Kopimaskin - administrasjon                                kr.   120.000 

14. Utstyr til fysikklaboratoriet og energi 

      styringsutstyr- Energi og miljø


kr.   110.000  

     

15. Nyinnkjøp til telelaboratorium – Elektro

kr.     60.000

     

16. Nye PC`er til felles IT-rom for Bygg og Maskin
kr.   160.000

     

17. Fornyelse av PC`rom – Datalinjen


kr.   456.000

     

18. AV – utstyr – felles




kr.   425.000

     

19. Rysteinkubator -  kjemi



kr.   120.000

     

20. Isflakmaskin – Kjemi




kr.     30.000

     

21. Spektrofluormeter - Kjemi



kr.   170.000

TOTALSUM






kr. 4.668.000

II.
Ombygging, oppussing og innredning av lokaler

1.  Oppussing/innredning av Maskinhallen 

kr. 1.000.000

2. Ombygging/innredning av lokaler i 6. etasje 

 
      i gammelbygget 




kr. 3.850.000

      

3.   Utskifting av låssystemet i Cort Adelers gt. 30  kr. 1.200.000

                     








 (alt. kr. 600.000 x 2)

TOTALSUM






kr. 6.050.000”

SAK 46/02
REFERATSAKER OG MELDINGER 



Dekan orienterte om følgende:

1. Ekstern evaluering 2003
Avdelingene ved HiO har blitt bedt om å komme med forslag til utdanninger som kan være aktuelle for ekstern evaluering i 2003. 

Ved IU har to av linjene (Elektrolinjen og Maskinlinjen) vært gjenstand for ekstern evaluering. I tillegg ble realfagene evaluert i 2002.

Dekan og avdelingsdirektør har, etter samråd med studielederne, foreslått at Datalinjen evalueres i 2003. Vi har begrunnet det med at Datalinjen, i tillegg til å være vår største linje, også er et av avdelingens to satsingsområder og arbeider nå med avdelingens første mastergrad i nettverks- og system-administrasjon. Vi er imidlertid nå kjent med at høgskoledirektøren innstiller til styret at fotojournalistutdanningen bør evalueres i 2003. 


      2. 
Fagdag 10. desember 2002 kl. 12.00

Tirsdag 10. desember er det ½ fagdag på IU fra 12.00–15.00. Tema i år er ”Mangfold blant studenter – dilemmaer i arbeidssituasjonen”.

SEFIA (= Senter for flerkulturelt og internasjonalt arbeid) ved HiO er bedt om å arrangere fagdagen. 

3. Gradsbetegnelse

”Master i teknologi”

Universitets- og høgskolerådet har i brev orientert HiO om gradsbetegnelser på ingeniørstudiet. Styret ved NTNU har vedtatt betegnelsen ”master i teknologi” for det tidligere sivilingeniørstudiet. Nasjonalt råd for teknologisk utdanning anbefaler institusjonene å benytte samme betegnelse for den tidligere sivilingeniørgraden.

”Bachelor i ingeniørfag”

Departementet har fattet beslutning om betegnelsen ”bachelor i ingeniørfag” for tre-årig ingeniørutdanning som følger rammeplan. De ber institusjonene å følge denne beslutningen.

Saken skal behandles i HiOs styre 5. desember.

Avdelingsdirektøren orienterte om følgende:

4. Forkurset til ingeniørutdanningen

Departementet har nå opphevet fagplaner og plan for organisering  av eksamen for ett-årige forkurs for ingeniørhøgskoler. Vedtaket trer i kraft fom høstsemesteret 2003. Styret ved den enkelte institusjon gis myndighet til å fastsette det faglige innholdet i forkursene i henhold til de føringer som er lagt. Departementet sier at de institusjoner som tilbyr forkurs og som tar opp søkere med forkurs, bør samarbeide om et felles faglig innhold i forkursene og ha et felles eksamensopplegg for forkursene.

Det er laget et forslag til en ny plan for forkursene. Departementet anbefaler at institusjonene tar i bruk denne planen fom studieåret 2003-04. Institusjonene må også samarbeide i forbindelse med framtidige endringer i planene, for eksempel gjennom Universitets- og høgskolerådet.

Departementet mener også at høgskolene selv kan fastsette regler for opptak og rangering av søkere til forkurs for ingeniørutdanning, men forutsetter at Universitets- og høgskolerådet tar initiativ til et samarbeid på dette punkt. 

5. Endring av navn på IKT-studiet
Datalinjen har ønsket å endre navnet på det nye IKT- studiet til Bachelor i Informatikk. Imidlertid har studiedirektøren gitt beskjed om at det, fra departementets side, vil bli stilt et generelt krav om 3MX til et Bachelor-studium i Informatikk. Avdelingen fikk frist til 21. november med å foreslå et annen navn på studiet da styret ved HiO skal behandle dette på møtet 5. desember. Datalinjen tok dette opp på linjemøtet 21. november og tilbakemeldingen derfra var at om navnet må endres så ønsker de at studiet skal hete: Bachelor i Informasjonsteknologi.

Møtet hevet kl. 16.35 den 2. desember 2002.

I tilknytning til avdelingsstyremøtet ble det arrangert seminar for avdelingsstyrets medlemmer fra kl. 09.00-15.30. Tema var Framtidig organisasjons- og ledelsesstruktur ved HiO og IU og Budsjett. Avdelingsstyremøtet ble avsluttet med middag.



Per Ø. Staff



dekan




Birger Emblem








avdelingsdirektør

